ΓΡΑΠΤΗ ΕΡΩΤΗΣΗ P-1660/01

υποβολή: Minerva Malliori (PSE) προς την Επιτροπή

(1 Ιουνίου 2001)

Θέμα: Αποψίλωση τροπικού δάσους Αμαζονίου

Το πρόγραμμα οικονομικής ανάπτυξης της Βραζιλίας (Avana Brasil) έρχεται σε μεγάλη αντίθεση με την προστασία του τροπικού δάσους του Αμαζονίου.

Σύμφωνα με την ετήσια έκθεση του Εθνικού Ινστιτούτου Διαστημικής Έρευνας της Βραζιλίας, το 2000 καταστράφηκαν 19 600 τετρ. χλμ. τροπικού δάσους, ήτοι το 0,56 % της συνολικής έκτασης. Η απώλεια είναι η μεγαλύτερη από το 1995. Πρέπει επίσης να αναφερθεί ότι σε λιγότερο από πενήντα χρόνια ο Αμαζόνιος της Βραζιλίας έχει χάσει 551 000 τετρ. χλμ. Παρ' όλα αυτά η Κυβέρνηση της Βραζιλίας σχεδιάζει να αυξήσει σημαντικά τη συνολική έκταση τροπικών δασών όπου ηλοτόμηση είναι νόμιμη, καθώς επίσης επιμένει στη δημιουργία νέων ηλεκτροπαραγωγικών μονάδων μέσα στις δασικές εκτάσεις.

Με βάση τις αρχές της αειφορίας και της προφύλαξης και με δεδομένο ότι η Ευρωπαϊκή Ένωση μαζί με τις χώρες G7 έχουν χρηματοδοτήσει, με 359 εκατ. ευρώ, πιλοτικό πρόγραμμα προστασίας και διατήρησης του σημαντικού αυτού πνεύμονα της γης, ερωτάται η Ευρωπαϊκή Επιτροπή αν προτίθεται να πάρει μέτρα και να προβεί σε συγκεκριμένες ενέργειες, έτσι ώστε οι χώρες στις οποίες αναπτύσσεται το τροπικό δάσος του Αμαζονίου να μπορέσουν να ακολουθήσουν μια περιβαλλοντικά ορθολογική πολιτική διαχείρισης των τροπικών δασών; Επίσης, ερωτάται η Επιτροπή αν προτίθεται να ασχοληθεί με την προστασία των τοπικών πληθυσμών, οι οποίοι έχουν σχεδόν αφανιστεί εξ αιτίας της καταστροφής πουφίσταται ο Αμαζόνιος;

Απάντηση του κ. Patten Εξ ονόματος της Επιτροπής

(20 Ιουνίου 2001)

Βασικός στόχος του Programa Avana Brasil, της κυβέρνησης της Βραζιλίας είναι ο εκσυγχρονισμός της χώρας. Το περιβάλλον συνιστά σημαντικό τομέα προτεραιότητας στην πολιτική ζωή της Βραζιλίας. Η Επιτροπή θα παρακολουθήσει επισταμένως τηνλοποίηση αυτού του προγράμματος προκειμένου να εξασφαλίσει ότι δεν έχει επιζήμιες επιπτώσεις για το περιβάλλον.

Η προστασία του περιβάλλοντος συνιστά, επίσης, έναν από τους βασικούς τομείς προτεραιότητας στο πλαίσιο της διμερούς συνεργασίας με τη Βραζιλία. Η στρατηγική περιβαλλοντικής προστασίας καθορίζεται επαρκώς στο έγγραφο εθνικής στρατηγικής για τη Βραζιλία το οποίο εγκρίθηκε από την Επιτροπή αναπτυσσομένων χωρών Λατινικής Αμερικής (AX-ALA), τον Οκτώβριο του 1998. Η Επιτροπή προέβη σε προκαταρκτική πρόβλεψη της συνεργασίας στον τομέα του περιβάλλοντος στο πλαίσιο των κατευθυντηρίων γραμμών πολυετούς συνεργασίας με τη Βραζιλία κατά την περίοδο 2000-2006.

Όσον αφορά το τροπικό δάσος του Αμαζονίου, η Επιτροπή διαδραματίζει σημαντικό ρόλο στο πλαίσιο του πειραματικού πρότυπου προγράμματος για τη διατήρηση των τροπικών δασών της Βραζιλίας (PPG7). Το εν λόγω πρόγραμμα συνιστά μοναδικό παράδειγμα συνεργασίας της κυβέρνησης της Βραζιλίας, της Παγκόσμιας Τράπεζας, της ομάδας των επτά πλουσιοτέρων βιομηχανικών χωρών (G7) και της Επιτροπής. Από το συνολικό ποσό των 100 εκατομμυρίων ευρώ που διατίθενται, επί του παρόντος, για τη συνεργασία στον τομέα του περιβάλλοντος μεταξύ της Κοινότητας και της Βραζιλίας, 80 εκατομμύρια ευρώ προορίζονται για το PPG7. Η Επιτροπή είναι αποφασισμένη να συνεχίσει τις προσπάθειές της για τη βελτίωση του συγκεκριμένου προγράμματος. Για το σκοπό αυτό, η Επιτροπή συμμετέχει στην ενδιάμεση αναθεώρηση του PPG7 καθώς και στη διάσκεψη των χορηγών βοήθειας και συμμετεχόντων.

Η Επιτροπή προτίθεται να παρακολουθήσει επισταμένως τη μελλοντικήλοποίηση του PPG7, δίνοντας ιδιαίτερη προσοχή στις επιπτώσεις του στις αυτόχθονες κοινότητες. Αναλαμβάνονται, επίσης, σημαντικές δράσειπέρ των αυτοχθόνων πληθυσμών στο πλαίσιο του κονδυλίου της Επιτροπής για τις μη κυβερνητικές οργανώσεις (ΜΚΟ).